《次韵閒閒公梦归》
金朝·刘从益

眉间喜色几时黄，满贮羁愁著瘦肠。万里乡关飞不到，十年岐路走空忙。

杯心蘸月松梢影，鼻观通风柏子香。最爱南山旧山色，梦中相觅不相忘。

作者简介：应州浑源人，字云卿。精于经学。卫绍王大安元年进士。累官监察御史，坐与当路辨曲直，得罪去。起为叶县令，修学励俗，请减岁课一万石。召授应奉翰林文字。卒年四十四。有《蓬门集》。